ÁSVÁNYTANT KÖZLEMÉNYEK. 
265 
és mangánérczekkel ; Lill 1 innen rhodochrositkristályokat elemzett, a 
melyek stilpnosideriten ültek, de nagyobb mennyiségben vaskosan és 
szemcsésen a mangántartalmú magnetittal is előfordul. 1 2 A csaknem tel¬ 
jesen tiszta mangánkarbonát szép kristályai Horhausen 3 bányáiban 
szintén limoniten ülnek. Nálunk a legszebb rhodochrositot Kapnikbányán 
és Nagyágon találták ; úgy ezen a két helyen, mint Verespatakon és 
Valea Morin 4 Brád. mellett a rhodochrosit a nemes ércztelérek jellemző 
ásványa. 
Köszönetemet fejezem ki ezen a helyen is Liposits Tivadar és 
Kleknek László bányamérnök uraknak, a gömör-rákosi és vashegyi 
bányák üzemfőnökeinek, hogy a példányokat a Magyar Nemzeti Múzeum 
ásványgyűjteménye részére oly szives előzékenységgel átengedték. 
8. Wad Gömör-Rákosról. 
A Rákos-bányának keleti részében, a III. szinten, a barna vaskő 
egy nagyobb üregében a fejtési műveletek közben egy rendkívül laza és 
törékeny ásványképződményre bukkantak. A bányamérnökök és főfelőrök 
lelkiismeretes felügyeletének és nagy óvatosságának köszönhető, hogy ez 
a felette gyöngeösszefüggésű képződmény, ha nem is egy darabban, de 
elég sértetlenül szerencsésen a felszínre került a bányából. A mikor az 
1906. év nyarán múzeumunk részére a Rimamurány-Salgótarjáni vasmű 
részvénytársaság engedélyével a társaság gömörvármegyei vasbányáiban 
is gyűjthettem, Liposits Tivadar főnök úr ebből a szép előfordulásból 
egy nagyobb és két kisebb kézipéldányt volt szíves átengedni az ásvány¬ 
gyűjteménynek. 
A képződmény a közönséges barna vaskő egy nagyobb üregét nem 
töltötte ki teljesen, hanem abban szoros összefüggés nélkül, egészen 
lazan feküdt. A barnásfekete vagy rozsdabarna finoman áttört limonit 
csipkeszerű halmazára telepedett a kékesfekete psilomelan papirvékony 
héjas gömböket vagy görbült lemezeket képezve. A psilomelánra, vagy 
közvetlenül a limonitra rakódott a barnásszürke, fürtös-gömbös és ágas- 
bogas wad. A példányokon a három ásványnak utánzott alakja, a fény¬ 
telen és sötét színek árnyalata ezen utólagos képződménynek nagyon 
kellemes összbenyomást nyújtanak. 
A vékony psilomelanhéjak törésfelülete néha gyöngefényű, míg a 
1 Berg- nnd hüttenmänn. Jahrbuch. 1865. XIV. köt. 183. 1. 
2 Zeitschrift für prakt. Geologie. 1905. XHI. köt. 310. 1. 
3 Zeitschrift für Krystallographie. 1881. V. köt. 250. 1. 
4 Zeitschrift für prakt. Geologie. 1912. XX. köt. 57. 1. 
